armvectores/hy_wikipedia_2023 huggingface dataset:
Թաո

Հոուան Զի Թաո (հանգըլ՝ 황지타 오, չինարեն՝ 黄子韬, մայիսի 2, 1993(1993-05-02), Ցինդաո, Շանդուն, Չինաստան), չինացի երգիչ և դերասան, կորեա-չինական հայտնի EXO բոյ-բենդի նախկին անդամ (EXO-M ենթախումբ)։


== Կենսագրություն ==
Ծնվել է 1993 թվականի մայիսի 2-ին Չինաստանի Շանդուն նահանգի Ցինդաո քաղաքում։ Տիրապետում է մարտական արվեստներին։ Հինգ տարեկանից զբաղվել է ուշույով, և մասնակցել Ցինդաոյի մարտարվեստների առաջնությանը։ Հաղթել է նաև Պեկինի երրորդ ամենամյա «Collage Street Jam» մրցանակաբաշխության «Թոփ ռեփ մրցանակ» անվանակարգում։
Ավելի ուշ՝ 2010 թվականին, Թաոն մասնակցել է «MBC Star Audition»-ին, որտեղ էլ նրան նկատել է «SM Entertainmen»t-ի ներկայացուցիչը։


== Կարիերա ==
2010 թվականին մասնակցել է իր քաղաքում անցկացվող քասթինգին ու դարձել «S.M. Entertainment»-ի փորձաշրջանային մասնակից։ Թաոյի նախապատրաստական շրջանը կազմել է ընդամենը մեկ տարի և 2011 թվականի դեկտեմբերի 7-ին նրան ներկայացրել են որպես EXO-ի երրորդ մասնակից։
2015 թվականի հունիսի 11-ին Թաոն Չինաստանում հիմնադրում է «Huang Zi Tao Studio» ընկերությունը։
2015 թվականի հուլիսի 23-ին Թաոն պաշտոնապես կատարում է իր դեբյուտը՝ սոլո երգով ու տեսահոլվակով։


== Ալբոմներ ==


=== Մինի ալբոմներ ===


== Ֆիլմագրություն ==


== Տեսահոլովակագրություն ==
2012 - EXO - MAMA (Կորեական և Չինական) Կորեական Չինական
2012 - EXO - History (Կորեական և Չինական) Կորեական Չինական
2012 - EXO - What is love (Կորեական և Չինական) Կորեական Չինական
2013 - EXO - Wolf (Կորեական և Չինական) Կորեական Չինական
2013 - EXO - Growl (Կորեական և Չինական) Կորեական Չինական
2014 - EXO - Overdose (Կորեական և Չինական) Կորեական Չինական
2014 - Zhang Liyin - Agape YouTube
2014 - Zhang Liyin - Not Alone YouTube
2014 - Jo Suno Mo - Do you know (Քավըր) YouTube
2014 - Zhou Mi - Rewind (Չինական) YouTube
2015 - EXO - Call Me Baby (Կորեական և Չինական) Կորեական Չինական
2015 - Z.Tao - T.A.O YouTube
2015 - Z.Tao - 皇冠 (Crown) YouTube
2015 — Z.Tao — I am the Sovereign YouTube
2016 — Z. Tao — The Road YouTube
2016 — Z. Tao — Hello, Hello ft. Wiz Khalifa YouTube
2016 — Z. Tao — Black White (AB) YouTube


== Հեռուստահաղորդումներ ==
Happy Camp (2012-2014) - 2012 թվականի հունիսի 9-ի սերիա (EXO-M), հուլիսի 21 (EXO), 2013 թվականի հուլիսի 6 (EXO), 2014 թվականի հուլիսի 5 (EXO)
Star Diving Show Splash (2013)
Let’s Go Dream Team! (2013) - սերիա № 214
Running Man (2013-2014) - սերիաներ № 171-172
EXO’s First Box (2014) - 4 սերիա
《EXO's Showtime》 (2013 թվականի նոյեմբերի 28- 2014 թվականի փետրվարի 13)
《EXO XOXO Hot Moment》 (2014 թվականի մայիսի 9 - 2014 թվականի մայիսի 30)
《EXO 90:2014》 (2014 թվականի օգոստոսի 15 - 2014 թվականի նոյեմբերի 8)
The Law of the Jungle in Solomon Islands (2014) - 130-133 սերիաներ
To Have You on This Road (2015)
EXO’s Special Camping Day (2015)
Ding Ge Long Dong Qiang (2015)
Charming Daddy (2015- 2016)
Ace vs Ace (The Negotiator) (2016)
Super Show (2016)
Rules of Our Own (2016)
Happy Camp (2016)


== Արտաքին հղումներ ==
Թաոյի Ինստագրամը
Թաոյի Weibo-ն
Թաոյի twitter-ը


== Ծանոթագրություններ ==
Բոբովիշչե (գյուղ, Մուկաչևոյի շրջան)

Բոբովիշչե (ուկրաիներեն՝ Бобовище), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Բոբովիշչե գյուղում բնակվում էր 1 612 մարդ։ Բնակավայրը զբաղեցնում է 2316 կմ² տարածք։ Բնակչության խտությունը կազմում էր 696,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կամեննոգորիե (Կամենսկի շրջան)

Կամեննոգորիե (ռուս.՝ Каменногорье), ավան Ռուսաստանի Դաշնության Ռոստովի մարզի Կամենսկի շրջանում։ Մտնում է Գլուբոկինսկի գյուղական համայնքի կազմի մեջ։
Միջազգային հարաբերություններ. Հայկական աշխարհ

Միջազգային հարաբերություններ. Հայկական աշխարհ, գիտահանրամատչելի հանդես։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Լինյանա

Լինյանա (իտալերեն՝ Lignana) կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 22 կմ² տարածք։ Բնակչությունը 2008 թվականի տվյալներով 543 մարդ է։ Հեռախոսային կոդը՝ 13034։ Փոստային ինդեքս 0161։ Խտությունը՝ 25 մարդ/կմ²։


== Ժողովրդագրություն ==
Բնակչության աճ.


== Պատկերասրահ ==


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Օլիմպիկ Լիոն

«Օլիմպիկ Լիոն» (ֆր.՝ Olympique lyonnais, ավելի հաճախ անվանվում է «Լիոն»)՝ ֆրանսիական ֆուտբոլային ակումբ Լիոն քաղաքից։ Այն հանդես է գալիս Ֆրանսիայի բարձրագույն առաջնությունում։ Ակումբը ստեղծվել է 1899 թ. Լիոնը բազմաթիվ անգամ մասնակցել է ՈՒԵՖԱ -ի Չեմպիոնների լիգային, իսկ 2009-2010 մրցաշրջանում հասել է կիսաեզրափակիչ փուլ։


== Մարզադաշտ ==
1950 թ.-ին Լիոնի մարզադաշտը եղել է View of the Stade de Gerland մարզադաշտը։ 2008 թ.ի հոկտեմբերի 13-ից Լիոնի մարզադաշտը դարձավ Virage Sud entrance to the stadium մարզադաշտը։
Ակումբի հիմնադրման օրվանից Լիոնի ավանդական գույներն են կարմիր, կապույտ և սպիտակ գույները։ Առաջին տարիներին Լիոնը հիմնականում խաղացել է սպիտակ համազգեստով։ 1955 թ. Լիոնում պաշտոնյաները որոշեցին ավելացնել կարմիր և կապույտ գույները։


== Ծանոթագրություններ ==
Իտալիայի զինված ուժեր

Իտալիայի զինված ուժեր (իտալերեն՝ Forze Armate Italiane), Իտալիայի Հանրապետության ուժերի և զորքերի ամբողջության, որը նախատեսված է պետության տարածքային ամբողջականության, անկախության և ազատության պաշտպանման համար։
Իտալիայի զինված ուժերը բաղկացած է ցամաքային զորքերից, ռազմածովային ուժերից, ռազմաօդային ուժեր, կարաբիներներից։


== Միջազգային դիրքորոշում ==

Իտալիան մասնակցել է ՄԱԿ-ի, ՆԱՏՕ-ի և Եվրամիության բազմաթիվ գործողությունների, ինչպես նաև Ռուսաստանի և ԱՊՀ-ի այլ երկրների աջակցությամբ մասնակցել է Մերձավոր Արևելքի խաղաղության գործընթացին, խաղաղապահությանը, թմրանյութերի ապօրինի աևտրի, մարդկանց առևտրի, ծովահենության և ահաբեկչության դեմ պայքարին։
Իտալիան 1982 թվականին ամերիկյան, ֆրանսիական և բրիտանական զորքերի հետ միասին մտել է Լիբանանում բազմազգ ուժերի կազմի մեջ։ Իտալիան նաև մասնակցել է 1990-91 թվականների Իրաք-քուվեյթյան պատերազմին՝ տեղակայելով ութ Panavia Tornado IDS ռմբակոծիչներ։ Իտալական զորքերը հետագայում տեղակայվել են հյուսիսային Իրաքում հակամարտությունից հետո քուրդ փախստականներին օգնելու համար։
Անխորտակելի ազատություն գործողության շրջանակներում Իտալիան իր ներդրումն է ունեցել Աֆղանստանում միջազգային գործողության մեջ։ Իտալական զորքերն իրենց ներդրումն են ունեցել Անվտանգության աջակցության միջազգային ուժերի, Աֆղանստանում ՆԱՏՕ-ի ուժերի և Գավառների վերականգնման խմբի գործունեության մեջ։


== Հրամանատարություն ==


== Ծանոթագրություններ ==


== Գրականություն ==


== Արտաքին հղումներ ==
(իտալ.) Official Site of Italian Ministry of Defense
(իտալ.) Official Site of Italian Army
(իտալ.) Official Site of Italian Navy
(իտալ.) Official Site of Italian Air Force
(իտալ.) Official Site of Carabinieri
ՆինաՍարկիսյանց

NinaSarkisyants - հարսանեկան և երեկոյան հագուստի ոլորտում մասնագիտացած նորաձևության տուն, 2011-ից ։

Այսօր NinaSarkisyants Fashion House-ն աշխատում է միջազգային մակարդակով, ունենալով ավելի քան 30 մանրածախ վաճառողներ ամբողջ աշխարհից, ներառյալ Հյուսիսային Ամերիկան, Եվրոպան, Ասիան և Աֆրիկան։Հարսնացուների աշխարհագրությունը ներառում է ավելի քան 50 երկրներ։
Մոդել Miss Intercontinental Armenia 2016, Miss Globe Armenia 2017 Լիլիթ Մարտիրոսյանը 2017-ին մասնակցել է Տիրանայում կայացած Miss Globe 2017 մրցույթին (Ալբանիա) և հաղթող է ճանաչվել «Միս Բարեկամություն» անվանակարգում։ Նա կրել է NinaSarkisyants բրենդի երեկոյան զգեստը, ստեղծված հատուկ իր համար Միլանում։
NinaSarkisyants-ը հաղթող է ճանաչվել Wedding Awards Չերնոզեմյե (2017, 2018) «Լավագույն հարսանեկան խանութ» անվանակարգում։
Հունվար, 2014 - ՆինաՍարկիսյանց բրենդի ցուցադրումը Amaks Park-hotel-ում։
Նոյեմբեր, 2016 - Biayna հավաքածուի ցուցադրումն ու պրեզենտացիան ArmFashionDay (AFD), Golden Palace (Մոսկվա)։
Փետրվար, 2017 - Ցուցադրում «Դու իմ տիեզերք» բարեգործական ակցիային և Sofena հավաքածուի պրեզենտացիա։
2017 - 2019 - նոր հավաքածուների ներկայացում Միլանում, Փարիզում, Մոսկվայում, Բարսելոնայում։
Մայիս, 2018 - NinaSarkisyants նորաձևության մեծ ցուցադրություն Marriott հյուրանոցում։
Հունիս, 2019 - Միսս Տիեզերքը Հայաստանում միջոցառման հաղորդավար Լիլիթ Մարտիրոսյանը հագել է NinaSarkisyants նորաձևության տան պատրաստած զգեստը։
ԱՄՆ-ի Ֆլորիդա նահանգում անցկացվող Միսս Տիեզերք 2020 մրցույթի մասնակից Մոնիկա Գրիգորյանի համար (Միսս Տիեզերք Հայաստան 2020) կարվել է էքսկլյուզիվ երեկոյան զգեստ, պատրաստված ավելի քան 20000 բյուրեղներով և փուլերով։
Դեկտեմբեր, 2021 - NinaSarkisyants ապրանքանիշի 10-ամյակը և մասնավոր runway show 700 հյուրերի համար։ Fragranza di Fiori նոր հավաքածուի շնորհանդեսը, որտեղ մոդելները համաշխարհային գեղեցկության մրցույթների և Fashion Week-ների  մասնակիցներ էին։
Դեկտեմբեր, 2021 - Նանե Ավետիսյանը դիզայներական զգեստներով Miss Universe 2021-ին, Իսրայել։
Դեկտեմբեր, 2021 - Միրնա Բզդիգյանը 10000 մարգարիտներով ասեղնագործված երեկոյան զգեստով Պուերտո Ռիկո Miss World 2021-ում։

		
		
		
		
		
		
		
		
		
		
		
		


== Ծանոթագրություններ ==
Բնական պատմության թանգարան (Ռոտերդամ)

Բնական պատմության թանգարան (հոլ.՝ Natuurhistorisch Museum Rotterdam),  գիտական թանգարան Ռոտերդամում (Նիդեռլանդներ)։
Թանգարանը բացվել է 1927 թվականին։ 2015 թվականին թանգարան է այցելել 44009 մարդ։


== Պատմություն ==
1922 թվականին Նիդեռլանդների բնական պատմության ասոցիացիայի Ռոտերդամի բաժինը  (հոլ.՝ Nederlandsche Natuurhistorische Vereeniging) հիմնադրեց Բնական թանգարանի ստեղծման և պահպանման ասոցիացիան (հոլ.՝ Vereeniging tot Oprichting en Instandhouding van een Natuurhistorisch Museum):


== Տեղադիրք ==
Թանգարանը գտնվում է Վիլա Դեյկզիգտում (Villa Dijkzigt), Մուզեումպարկում, Կյունստխալի և Բոյմանս վան Բյոնինգենի թանգարանների կողքին։
Թանգարանի շենքը կառուցվել է 1852 թվականին։ Թանգարանը կառուցվել է ճարտարապետ Յոհան Մեթսելերի նախագծով։ 1995 թվականին շենքի մոտ կառուցվել է ապակե տաղավար, որը նախագծել է ճարտարապետ Էրիկ վան Էգերաթը։
Թանգարանը ունի նաև խանութ և գրադարան։


== Հավաքածու ==
Թանգարանի հավաքածուն պարունակում է մոտ 400 000 օբյեկտ, որից 253 119 գրանցված է։


== Ադմինիստրացիա ==
2015 թվականից թանգարանի տնօրենն է եղել Քես Մուլիքերը։ 2016 թվականից թանգարանի հսկիչն է եղել Բրամ Լանգեվելդը։
2012 թվականին թանգարանը ընդունել է 37 814, իսկ 2015 թվականին` 44 009 այցելու։


== Ծանոթագրություններ ==
Իբն Ռուստա

Իբն Ռուստա (պարսկ.` احمد ابن رسته اصفهانی, անհայտ, Սպահան, Իրան - 903), 9-րդ դարի երկրորդ կեսի և 10-րդ դարի սկզբի պարսիկ աշխարհագրագետ։ Ծագումով՝ պարսիկ։ Գրել է «Թանկարժեք մանյակների մատյան»-ը («Ալ Ալաք ալ-Նաֆիսա») աշխատությունը, որտեղ կարևոր տեղեկություններ կան Միջին և Մերձավոր Արևելքի երկրների վերաբերյալ։ Որոշ տեղեկություններ է հաղորդում նաև 9-րդ դարի Հայաստանի աշխարհագրության և տնտեսական կյանքի մասին։


== Ծանոթագրություններ ==
Բենիամինի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Բենիամին գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 9 հուշարձան (15 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Իսանբաևո (այլ կիրառումներ)

Իսանբաևո, կարող է վերաբերել՝

Իսանբաևո - գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Իսանբաևո - գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Սլիք Ուոթս

Դոնալդ Էրլ «Սլիք» Ուոթս (անգլ.՝ Donald Earl "Slick" Watts, հուլիսի 22, 1951(1951-07-22), Rolling Fork, Միսսիսիպի, ԱՄՆ), ամերիկացի պրոֆեսիոնալ բասկետբոլիստ։


== Խաղացողի կարիերա ==
Խաղացել է հարձակվող պաշտպանի դիրքում։ Սովորել է Գրանդ Վյուի և Քսավիերի Լուիզիանայի համալսարաններում։ 1973 թվականի NBA դրաֆթի ժամանակ չի ընտրվել ոչ մի ակումբի կողմից, սակայն նրա եղբայր Բիլ Ռասելը այդ ժամանակ «Սիեթլ Սուպերսոնիքս» ակումբի գլխավոր մարզիչն ու գլխավոր մենեջերն էր։ Ռասելը նրան վերցրել է իր ակումբ, բայց շուտով Ուոթսը, որպես ազատ գործակալ, «Սուպերսոնիքս»-ի հետ պայմանագիր է կնքել։ Հետագայում հանդես է եկել «Նյու Օռլեանս Ջազ» և «Հյուստոն Ռոքեթս» ակումբների կազմերում։ 1975-76 թվականների մրցաշրջանին միաժամանակ դարձել է NBA պարբերական առաջնության խլումների և փոխանցումների առաջնորդ։ Մեկ անգամ ընդգրկվել է NBA բոլոր աստղերի առաջին հավաքականի կազմում (1976)։ Այդ նույն տարվա ընթացքում դարձել է Ջեյմս Ուոլթեր Քենեդիի անվան մրցանակի դափնեկիր։ NBA կարիերայի ընթացքում, ընդհանուր առմամբ, խաղացել է 437 խաղ, որոնց ժամանակ հավաքել է 3901 միավոր (8,9 մ/խ), կատարել 1398 անդրադարձ, 2678 փոխանցում, 961 խլում և 111 բլոկշոտ։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ օֆֆ ===


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Ոստայնենի

Ոստայնենի գլխուղեղի և ողնուղեղի երեք թաղանթներից մեկը։ Այն փափուկ թաղանթ է, որն արտաքինից ծածկում է գլխուղեղը և ողնուղեղը։


== Կառուցվածք ==
Այն տեղակայված է մյուս երկու ուղեղապատյանների միջև․ ավելի մակերեսորեն տեղակայված և ավելի հաստ կարծրենու և ավելի խորը տեղակայված նրբենու միջև, որից բաժանված է ենթաոստայնային տարածության միջոցով։ Ոստայնենին հպված է կարծրենու ներսային մակերեսին և բոլոր կողմերից ծածկում է գլխուղեղն ու ողնուղեղը։ Ոստայնենին չի մտնում գլխուղեղի գալարների միջև ձևավորվող ակսենրի խորքը, ինչպես նրբենին, այլ կամրջի նման անցնում է նրանց վրայով։ Ուղեղ-ողնուղեղային հեղուկը հոսում է ենթաոստայնային տարածությունով։ Ոստայնենուց ձևավորվում են պախիոնյան հատիկավորումները, որոնք ոստայնենու փոքր արտափքումներ են կարծր թաղանթի հաստության մեջ և հաղորդակցվում են կարծրենու երակածոցերի հետ և հնարավորություն են տալիս ուղեղ-ողնուղեղային հեղուկին ենթաոստայնային տարածությունից անցնել երակային հուն։
Ոստայնենին և կարծրենին բոլոր տեղամասերում սերտ հպված են միմյանց, իսկ սրբանային երկրորդ ողի մակարդակին միաձուլվում են որպես մեկ թաղանթ։ Կարծրենու և ոստայնենու միջև առկա են որոշ երակներ, որոնց միջոցով ուղեղի երակային համակարգը հաղորդակցվում է կարծրենու երակային համակարգի հետ։
Ոստայնենու՝ գլխուղեղը պատող հատվածը հայտնի է որպես գլխուղեղի ոստայնենի (լատ.՝ arachnoidea encephali), իսկ ողնուղեղը պատող հատվածը՝ ողնուղեղի ոստայնենի (լատ.՝ arachnoidea spinalis)։ Հաճախ ոստայնենին և նրբենին միասին դիտարկում են գալիս որպես մեկ թաղանթ՝ ուղեղի փափուկ թաղանթ (լատ.՝  leptomeninx)։


== Ֆունկցիա ==

Ուղեղ-ողնուղեղային հեղուկը շրջանառում է ենթաոստայնային տարածությունով (ոստայնենու և նրբենու միջև եղած տարածություն)։ Ուղեղ-ողնուղեղային հեղուկն արտադրվում է անոթային հյուսակների (անոթային հյուսակները գտնվում են գլխուղեղի փորոքներում, որոնք ուղղակիորեն հաղորդակցվում են ենթաոստայնային տարածության հետ, այսպիսով ուղեղ-ողնուղեղային հեղուկը ազատորեն շրջանառում է նյարդային համակարգով)։
Ուղեղ-ողնուղեղային հեղուկը թափանցիկ, անգույն հեղուկ է, օրվա ընթացքում արտադրվում մոտ 500 մլ հեղուկ։ Նրա մեջ էլեկտրոլիտների, գլյուկոզայի և pH-ի մակարդակները գրեթե համընկնում են արյան շիճուկում համապատասխան ցուցանիշերին, սակայն արյան առկայությունը ուղեղ-ողնուղեղային հեղուկում միշտ վկայում է ախտաբանության մասին


== Պատկերասրահ ==

		
		
		
		
		
		
		


== Ծանոթագրություններ ==


== Աղբյուրներ ==
Orlando Regional Healthcare, Education and Development. 2004. "Overview of Adult Traumatic Brain Injuries." Archived 2008-02-27 at the Wayback Machine. Retrieved on 2008-01-16.
Ն․ Կ․ Լիսենկով, Վ․ Խ․ Բուշկովիչ, Մ․ Գ․ Պրիվես «Մարդու նորմալ անատոմիայի դասագիրք», «Լույս» հրատարակչություն, Երևան, 1974
Դանուբի Բախ

Դանուբի Բախ (գերմ.՝ Bach an der Donau), կոմունա Գերմանիայում՝ Բավարիա երկրամասում։
Ենթարկվում է Վերին Պֆալցի վարչական կենտրոնին։ Մտնում է Ռեգենսբուրգ շրջանի կազմի մեջ։ Բնակչությունը կազմում է 1823 մարդ (դեկտեմբերի 31, 2010 թվական)։ Զբաղեցնում է 14,82 կմ² մակերես տարածք։ Պաշտոնական կոդ՝ 09 3 75 116։


== Ծանոթագրություններ ==


== Արտաքին հղումներ ==
պաշտոնական կայք Archived 2007-03-11 at the Wayback Machine.
Թոմաս Անդերսոն Վիյ

Թոմաս Անդերսոն Վիյ (շվեդերեն՝ Tomas Andersson Wij, նաև հայտնի է որպես TAW, ի ծնե՝ Թոմաս Փեր Անդերսոն, շվեդերեն՝ Tomas Per Andersson, փետրվարի 6, 1972(1972-02-06), Ստոկհոլմ), շվեդ երաժիշտ, երգերի հեղինակ և կատարող, լրագրող։


== Լրագրող և խմբագիր ==
1990-1997 թվականներին եղել է «Svenska Dagbladet» թերթի խմբագիր, ինչպես նաև շվեդական երաժշտական «Pop» և շվեդական զվարճալի «Nöjesguiden» ամսագրերի թղթակից։ 1990-ականների կեսերին աշխատել է թղթակից հայտնի հեռուստատեսային «Knesset» շոուում, որը հեռարձակվել է ZTV ալիքով։ 2000 թվականի ամռանը Թոմասը որպես DJ է աշխատել շվեդական «Sveriges Radio» ռադիոկայանում։


== Երաժշտություն ==
Պրոդյուսեր Լարս Հալապին Թոմաս Անդերսոն Վիյի տաղանդը հայտնաբերեց՝ լսելով նրա երգի՝ 1995 թվականի դեմո-ձայնագրությունը և դարձավ նրա երկու ալբոմների պրոդյուսերը։ «Ett slag för dig» ալբոմի թողարկումից հետո Վիյը հայտնի դարձավ. նա պարբերաբար շրջագայում էր, սովորաբար ելույթ ունենալով բեմի վրա մենակ կանգնած՝ կիթառով։ Վիյը հայրենի Շվեդիայում չորս անգամ առաջադրվել է «Գրեմմիս» («Grammis») երաժշտական մրցանակի։
Վիյը հասարակության ավելի մեծ ուշադրություն գրավեց 2000 թվականին, երբ Բիլլի Ջոելի երգերը թարգմանեց  շվեդերեն։ 2007 թվականին նա մասնակցել է «Melodifestivalen» երաժշտական մրցույթին` հասնելով եզրափակիչ։
Այդ նույն տարում նա առաջադրվեց տղամարդկանց շվեդական «Café Magazine» ամսագրի մրցանակին «ամենանորաձև կատարող» անվանակարգում։


== Սկավառակագրություն ==


=== Ալբոմներ ===
1998 - Ebeneser
2000 - Ett slag för dig
2002 - Vi är värda så mycket mer
2004 - Stjärnorna i oss
2005 - Live på Rival
2005 - Tomas Andersson Wij
2007 - En introduktion till Tomas Andersson Wij
2008 - En sommar på speed
2010 - Spår
2012 - Romantiken
2014 - Mörkrets hastighet


=== Սինգլներ և EPs ===
1997 - «Varelser i vattnet»
1998 - «Tusen sätt att försvinna»
1998 - «Väljer dig»
2000 - Landet vi föddes i EP
2000 - «Du skulle tagit det helt fel»
2000 - «Gör nånting vackert»
2000 - «Hej då»
2001 - «Ett slag för dig»
2002 - «Jag börjar minnas mig»
2002 - «Slå»
2002 - «Vissa dagar»
2003 - «Blues från Sverige»
2004 - «Tommy och hans mamma»
2004 - «Sången om dig och mig»
2005 - «Oroshjärta»
2006 - En hel värld inom mig (EP)
2007 - «Hälsingland»
2007 - «Evighet»
2008 - «Jag har simmat långt ut från land»
2008 - «Sena tåg»
2008 - «När ditt tåg kommer»
2009 - «Det ligger i luften»
2010 - «Allt är bättre än ingenting»
2011 - «Jag är på väg till dig»


== Ծանոթագրություններ ==


== Արտաքին հղումներ ==
Պաշտոնական կայք
Բարդույթ (հոգեբանություն)

Բարդույթ կամ ինչպես ընդունված է ասել կոմպլեքս (լատ.՝ Complex - կապ, համադրություն), հոգեբանության (առաջին հերթին հոգեվերլուծության) մեջ հասկացություն, որը նշանակում է ենթագիտակցականում ձևավորվող (կամ նրա մեջ մտցվող) էմոցիոնալ պատկերացումների ու պատճառների ամբողջություն, ինչն ունենում է նշանակալի ներգործություն մարդու հոգեկանի և անհատականության զարգացման, ինչպես նաև մարդու վարքի վրա։


== Նկարագրություն ==
Այս հասկացությունը հոգեվերլուծություն է մտցրել Կարլ Գուստավ Յունգը. Դեռևս նրանից առաջ Զիգմունդ Ֆրոյդը բնութագրել է բարդույթը, որպես «պատկերացումների խումբ՝ կապված միևնույն աֆեկտով», սակայն նա ամենայն հավանականությամբ այսպիսով չէր տալիս սահմանում հոգեբանական բարդույթին և չէր էլ փորձում ներմուծել նոր հասկացություն, այլ միայն օգտվում էր արդեն գոյություն ունեցող ուրիշ տերմիններից։
Առօրյա-խոսակցական նշանակությամբ հոգեբանական բարդույթ հասկացությունը ունի բացասական ենթատեքստ և օգտագործվում է մարդու հոգում «հիվանդ տեղի» նկարագրման համար, որին վնասելը կարող է պատճառ հանդիսանալ ոչ ադեկվատ պահվածքի, օրինակ ագրեսիայի կամ ինքնամփոփության։ Նույն կերպով բարդույթ հասկացությունը նույնացվում է թերարժեքության բարդույթի։ Պետք է հասկանալ, որ գիտության կողմից կիրառվող հասկացությունը շատ ավելի լայն է. բարդույթ կարող է առաջանալ ցանկացած աֆեկտի շուրջ, այդ թվում նաև դրական, որի հետևանքով այդ բարդույթի հետ կապված ռեակցիաները նույնպես կլինեն դրական։ Որպես օրինակ կարելի է բերել սիրահարված մարդու ռեակցիան այն ամենին, ինչը կապված է իր սիրահարության օբյեկտի հետ. սա նույնպես բարդույթ է։ Բացասական ենթատեքստի առաջանալը, հնարավոր է, կապված այն բանի հետ, որ հոգեբանությունը մարդկանց մեծամասնության մոտ ասոցացվում է միայն հոգեբանական խնդիրների լուծման հետ։


== Առանձնահատուկ բարդույթներ ==
Հոգեվերլուծության շրջանակներում նկարագրված են մի քանի ունիվերսալ (կամ բավականին տարածված) առանձնահատուկ բարդույթներ, որոնց վրա հիմնվելով կարելի է նկարագրել հոգեբանական գործընթացները և վարքային ռեակցիաները։ Դրանցից են ինչպես բավականին հայտնի Էդիպի բարդույթը և թերարժեքության բարդույթը, այնպես էլ առավել քիչ տարածված Էլեկտրայի բարդույթը, կրտման բարդույթը, առնականության բարդույթը և այլն։
Բիրյուկովի փողոց (Յալթա)

Բիրյուկովի փողոց (ռուս.՝ Улица Бирюкова), փողոց Ղրիմի Յալթա քաղաքում։ Անվանվել է խորհրդային գրող, «Որոր» վեպի համար 1950 թվականի Ստալինյան մրցանակի դափնեկիր Նիկոլայ Բիրյուկովի (1912-1966) պատվին։ Սկիզբ է առնում Գոգոլի և Կրասնոարմեյսկայա փողոցների հանգույցից և ավարտվում Գրիբոյեդովի փողոցի հետ հատումով։ Երկարությունը 1300 մետր է։


== Նկարագրություն ==
Յալթա քաղաքի Բիրյուկովի փողոցը սկսվում է Գոգոլի և Կրասնոարմեյսկայա փողոցների հանգույցից, հատում Պիոներսկայա փողոցը, Բլյուխերի փողոցը, ընդհատվում բողոքական եկեղեցու տարածքում, շարունակվում Լոմոնոսովի փողոցից և ավարտվում Գրիբոյեդովի փողոցի հետ հատումով։ Փողոցն ամբողջությամբ զուգահեռ է Վոդոպադնայա գետի հունին։ Երկարությունը 1300 մետր է։ Փողոցում կա համարակալված 44 շինություն։
Բիրյուկովի փողոցի փոստային դասիչն է` 298604։
Փողոցն անվանվել է խորհրդային գրող, «Որոր» վեպի համար 1950 թվականի Ստալինյան մրցանակի դափնեկիր Նիկոլայ Բիրյուկովի (1912-1966) պատվին։ Կյանքի վերջին 10 տարիները Բիրյուկովն անցկացրել է Ղրիմում։ Մահացել է Սիմֆերոպոլում, 1966 թվականի հունվարի 31-ին։ Փողոցի սկզբնամասից քիչ հեռու տեղադրված է նրա հուշարձանը, իսկ Կրասնոարմեյսկայա, 1ա հասցեով գործում է Նիկոլայ Բիրյուկովի տուն-թանգարանը։ Այն այցելուների առաջ իր դռները բացել է 1970 թվականի նոյեմբերի 14-ին (այլ տվյալներով՝ 15-ին)։ Յալթայում գրական հուշաթանգարանի ստեղծման նախաձեռնողը եղել է գրողի կինը՝ Աննա Իլյինիչնան։ Տունը, որի հիման վրա ստեղծվել է թանգարանը, այն տունն է, որտեղ գրողն անցկացրել է կյանքի վերջին տարիները։ Ուշագրավ փաստ է, որ ապագա սեփականատերը ճարտարապետ Զ. Պերիմիլովսկու հետ ստեղծել է իր ապագա տան էսքիզները։ Երկհարկանի առանձնատան շինարարությունը տեղի է ունեցել 1959 թվականի ընթացքում և հաշվի է առնվել Նիկոլայ Զոտովիչի՝ սենյակներում ազատ տեղաշարժվելու անհրաժեշտությունը, քանի որ գրողը 18 տարեկանից պայքարել է լուրջ հիվանդության դեմ, որը նրան զրկել էր լիարժեք շարժվելու հնարավորությունից։ Գրողի մահից չորս տարի անց շինությունը հանձնվել է թանգարանին։


== Ծանոթագրություններ ==


== Աղբյուրներ ==
Улица Бирюкова в Ялте
Подробная карта Улица Бирюкова, город Ялта со спутника с номерами домов, индекс и маршруты, Яндекс, Гугл карты


== Արտաքին հղումներ ==
Почтовый индекс улица Бирюкова, г. Ялта
Կլյուչիկի (գյուղ, Լիպեցկի շրջան)

Անվան այլ կիրառումների համար տե՛ս՝ ԿլյուչիկիԿլյուչիկի (ռուս.՝ Ключики), գյուղ Ռուսաստանի Լիպեցկի մարզի Լիպեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աարդոնիքս

Աարդոնիքս (լատիներեն Aardonyx- , «ճանկ հողից»), խոտակեր դինոզավրերի ցեղ զավրոպոդոմորֆերի ենթակարգից, որոնք ապրել են վաղ յուրայի ժամանակաշրջանում(մոտ 195 միլիոն տարի առաջ) ներկայիս ՀԱՀ-ի տարածքում։ Այս ցեղից հայտնի է ընդամենը մեկ տեսակ -Aardonyx celestae։


= Նկարագրում =
Aardonyx celestae տեսակը հայտնաբերվել է 2009 թվականին Հարավային Աֆրիկայում՝ վաղ յուրայի ժամանակաշրջանի ապարաշերտերում։ Պեղումները իրականացվել են Marc’s Quarry տեղանքում Upper Elliot Formation երկրաբանական շերտում։ Հնէաբաններին հաջողվել է գտնել մեծ քանակությամբ ոսկորներ և ոսկորների մասնիկներ, որոնք հավանաբար պատկանում են երկու տարբեր առանձնյակների (նմուշներ BP/1/6254 և BP/1/6505)։ Այս տեսակը նկարագրվել է 2010 թվականին հնէաբան Ադամ Յատսի (Adam Yates) և նրա կոլեգաների կողմից։ Ցեղի անվանումը առաջացել է երկու լեզուներից՝ աֆրիկաանս «аard» - հող և հունարեն «onyx» - ճանկ։ Տեսակը անվանվել է Սելեստե Յատսի (Celeste Yates) պատվին, օվ հայտնաբերել և նախապատրսատել է տվյալ տեսակի ներկայացուցիչների մնացորդների մեծ մասը։
Այս դինոզավրը ունեցել է մոտ 7 մետր երկարություն։ Նա ուներ երկար պարանոց և փոքր գլուխ, որը իր ձևով հիշեցնում էր տիպիկ զաուրոպոդներին՝ հսկայական չորս ոտանի դինոզավրերին։ Ունի նմանատիպ առջևի վերջույթներ, որոնք համարվում են միջանկյալ պրոզավրոպոդների և զավրոպոնդերի միջև։ Սողունի վերջույթների կառուցվածքը ցույց է տալիս, որ նա քայլել է օգտագործելով բոլոր չորս վերջույթները, ինչպես նաև կարողացել է քայլել հետևի վերջույթներով։ Ծնոտի ուսումնասիրությունները ցույց տվեցին, որ այս տեսակը սնվել է բուսական ծագում ունեցող կերով։
Հետազոտողների խոսքերով այս տեսակը թույլ է տալիս պարզաբանել չորս ոտանի դինոզավրերի էվոլյուցիան։ Ի դեպ, սակայն 200 միլիոն տարի առաջ զաուրոպոդները արդեն գոյություն ունեին և դա գիտնականներին թույլ տվեց եզրակացնել, որ այս տեսակը հանդիսանում է միջանկյալ օղակ և չի հանդիսանում չորս ոտանի հսկաների անմիջական նախնի։


== Դասակարգում ==
Կլադոգրամա, որը ցույց է տալիս աարդոնիքսի դիրքը զավրոպոդոմորֆերի մեջ։ 
Aardonyx Aardonyx-ը կապված է չորս ոտանի զաուրոպոդոմորֆերի քույր խմբի հետ (Melanorosaurus + Sauropoda), և հանդիսանում է բազալ զաուրոպոդոմորֆ-զաուրոպոդերի միջև միջանկյալ օղակ։ Ըստ A. M. Yates (2009) Aardonyx դասակարգման պատկանում է Anchisauria տաքսոնին։


== Ծանոթագրություններ ==


== Հղումներ ==
Հոդված՝ A. M. Yates Proceedings of the Royal Society B - ամսագրում
Western Illinois University: Earth Claw Archived 2009-11-14 at the Wayback Machine.
Fleshed-out restoration of an Aardonyx celestae Archived 2010-03-09 at the Wayback Machine. by paleoartist Julius T. Csotonyi
Պալեոնտոլոգիական պորտալ «Аммонит.ру»
Բրածո օրգանիզմների մասին կայք The Paleobiology Database на www.paleodb.org (անգլ.)
Դյորդ Գենդել

Դյորդ Գենդել (հունգ.՝ Handel György, մարտի 20, 1959(1959-03-20), Բուդապեշտ, Հունգարական Ժողովրդական Հանրապետություն - հունվարի 16, 2021(2021-01-16)), հունգարացի նախկին ֆուտբոլիստ, կարիերայի մեծ մասն անց է կացրել «ՄՏԿ Հունգարիա» և «Դյոր» ֆուտբոլային ակումբներում։


== Կենսագրություն ==
«ՄՏԿ Հունգարիա» սիրողական ակումբում հանդես է եկել 1980-1984 թվականներին, անցկացնել է 108 խաղ, դարձել 32 գոլի հեղինակ։ 1981/82 մրցաշրջանում նրա ակումբը շահել է երկրորդ դիվիզիոնի ուղեգիր, իսկ Գենդելը 21 գոլով  ճանաչվել է մրցաշրջանի լավագույն ռմբարկու։ Իր կարիերայի ընթացքում Հունգարիայի Պրեմիեր լիգայում նա անցկացրել է 186 հանդիպում և դարձել 39 գոլի հեղինակ։ 
1987 թվականին նա մեկ խաղ է անցկացրել Հունգարիայի ազգային հավաքականի կազմում՝ Լեհաստանի դեմ 1988 թվականի Եվրոպայի առաջնության ընտրական փուլում․ նա խաղադաշտ է դուրս եկել 81-րդ րոպեին, սակայն չի չկարողացել օգնել ակումբին խուսափել 3-2 հաշվով պարտությունից։ 
Կարիերայի ավարտին նա խաղացել է Մալթայում։ 1991 թվականին նա դարձել է «Լուկա Սենտ Էնդրյուսի» ֆուտբոլիստ, որտեղ անցկացրել է երկու մրցաշրջան։ Դրանից հետո Գենդելը տեղափոխվել է «Նադուր Յունստերս» ակումբ, որտեղ երկու մրցաշրջանում դարձել է 43 գոլի հեղինակ և համարվել ակումբի պատմության լավագույն խաղացողներից մեկը։
Ավելի ուշ նա հանդես է եկել «Օրատորի Յաս», «Գոցո», «Լիա Ատլետիկ» և «Կորմի» ակումբների կազմում։
Մահացել է կորոնավիրուսից, 2021 թվականի հունվարի 16-ին։


== Ծանոթագրություններ ==


== Արտաքին հղումներ ==
Handel, György


== Արտաքին հղումներ ==
Միխայիլ Նապոտնիկ

Միխայիլ Նապոտնիկ (սլովեն.՝ Mihael Napotnik, սեպտեմբերի 20, 1850(1850-09-20), Tepanjski Vrh, Slovenske Konjice Municipality, Սլովենիա - մարտի 28, 1922(1922-03-28), Մարիբոր, Սլովենիա), կաթոլիկ պրելատ (բարձրաստիճան կաթոլիկ և անգլիական հոգևորական), եպիսկոպոս, սլովենացի գրող։


== Կենսագրություն ==
Միխայիլ Նապոտնիկը ծնվել է 1850 թվականի սեպտեմբերի 20-ին Սլովենիայի Սլովենսկե Կոնիցե քաղաքում։ Արդեն 1875 թվականի հուլիսի 25-ին նա քահանա էր (25 տարեկանում)։
1881 թվականից մինչև 1884 թվականը Մարբուրգ քաղաքի թեմակալ ճեմարաններից մեկում դասավանդել է մարդու կանոնական իրավունք, փիլիսոփայություն և եկեղեցու պատմություն։
1889 թվականի սեպտեմբերի 27-ին Հռոմի Պապ Լև XIIIը Միխայիլին նշանակել էր Լավանտայի եպիսկոպոս։
1889 թվականի հոկտեմբերի 27-ին տեղի ունեցավ Միխայիլ Նապոտնիկին ձեռնադրությունը իբրև եպիսկոպոս։ Ձեռնադրումը կայացնում էր Ֆրանց դե Պաուլա Ալբերտ Էդերը։
Միխայիլը մահացել է 1922 թվականի մարտի 28-ին Սովենիայի Մարիբոր քաղաքում։ Թաղված է Սուրբ Հովհաննես Մկրտչի մայր տաճարում։


== Ստեղծագործություններ ==
Միխայիլ Նապոտնիկը գրել է մի քանի գրքեր գերմաներենով և սլովեներենով․

Die Basilika zur Heiligen Maria, Mutter der Barmherzigkeit, in der Grazervorstadt zu Marburg, (Marburg 1909);
Kratek pregled bosanskega slovstva (1884);
Imenopis konjiške nadfare v Kresu 1886, Družba sv. Mohorja, Celovec;
Sveti Pavel, apostol sveta in učitelj narodov (1904).


== Ծանոթագրություններ ==


== Գրականություն ==
Josef Pajek: Die Fürstbischöfliche Residenzstadt Marburg mit ihren Vororten, Marburg, 1900


== Արտաքին հղումներ ==
Словенский биографический лексикон Archived 2013-09-29 at the Wayback Machine. (սլովեն.)
Տեղեկությունններ (անգլ.)
Բիզ (այլ կիրառումներ)

Բիզ, կարող է վերաբերել՝

Բիզ - գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բիզ - գյուղ Ռուսաստանի Հյուսիսային Օսիա-Ալանիա հանրապետության Ալագիրսկի շրջանի կազմում։
Բիզ - գործիք, որը բաղկացած է ասեղից և բռնակից։
Պրավդովկա (այլ կիրառումներ)

Պրավդովկա, կարող է վերաբերել՝

Պրավդովկա - գյուղ, Ուկրաինայի Դոնեցկի մարզի Կոնստանտինովսկիում
Պրավդովկա - գյուղ, Ուկրաինայի Խմելնիցկիի մարզի Յարմոլինի շրջանում
Լագեդի

Լագեդի (էստ․՝ Lagedi), գյուղական ավան Էստոնիայի Հարյումաա նահանգի Ռաե շրջանում։
2011 թվականի տվյալներով գյուղական ավանում բնակվում էր 953 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Հայ ազատագրական լեգենդ

Հայ ազատագրական լեգենդ, կրոնական քողի տակ դրսևորված ազատագրական գաղափարախոսություն։ Հորինվել է հայկական պետականության և անկախության կորստից հետո՝ օտարերկրյա երկարատև լծի, բնիկ ազգաբնակչության հարկադրյալ արտագաղթի և օտարամուտ տարրերի ներգաղթի պայմաններում։ Հայ ժողովրդի դիմադրական կարողությունը թուլացել էր, և հայրենի պետականության ու անկախության վերականգնման գաղափարը ծնունդ տվեց արտաքին ուժերի (որևէ քրիստոնյա ազգի) օգնությամբ ազատագրվելու ակնկալության, որն արտահայտվեց գուշակությունների, մարգարեությունների, տեսիլների ու լեգենդների մեջ։ Հնագույն դրսևորումն են եղել Ներսես Պարթևին և նրա որդի Սահակ Պարթևին վերագրվող «տեսիլները»։ Ներսես Ա Մեծը (IV դ.) մահվան մահճում կանխագուշակել է ոչ միայն Արշակունյաց հարստության և Գրիգոր Լուսավորչի հայրապետական տան անկումը, այլև Հայաստանի իրար հաջորդող անցումները տարբեր տիրապետությունների տակ և, վերջապես, աստվածային պատուհասներից փրկությունը՝ օտար քրիստոնյաների օգնությամբ։ Պատմական տարբեր դարաշրջաններում Հայաստանի փրկարարների դերում հանդես են բերվել հռոմեացիները (հույներ), եվրոպացիները (ֆրանկներ ևն)։ Հույների հիշատակությունն առնչվում էր Պարսից Սասանյանների և հետագայում՝ արաբալան նվաճումների դարաշրջանում բյուզանդական կողմնորոշման, ֆրանկներինը (որոշ աղբյուրներում՝ ալամաններ)՝ խաչակրաց արշավանքների ժամանակ Արմ-ի քրիստոնյաների նկատմամբ տածած հույսերի հետ։ Տեսիլների հնագույն բնագրերում օտար քրիստոնյաներին առաջնորդելու էին հայկական ծագում ունեցող «որմանք» կամ «արամանք» (այն հայ զորականների սերունդները, որոնց Տրդատ Մեծը և Գրիգոր Լուսավորիչը իբր թողել էին Հռոմում՝ ծառայելու Կոստանդինոս կայսրին)։ Հայ ազատագրական լեգենդը արտացոլվել է նաև Ագաթոն (Ագադրոն) փիլիսոփայի, Հովհաննես Կոզեռնի գուշակություններում և «Դաշանց թուղթ» հորինվածքում։ Հայ ազատագրական լեգենդի վերջին տարբերակում (պահպանվել է Իսրայել Օրու թղթերում) հայ ժողովրդի ազատարարի և Հայաստանի վերականգնողի դերը վերագրվում է Ռուսաստանին։ Այդ տարբերակը հիշատակվում է նաև Մանուել Գյումուշխանեցու և այլոց գործերում։ Օսմանյան լծի տակ ընկած բալկանյան քրիստոնյաները նույնպես ունեցել են համանման ազատագրական լեգենդներ։


== Գրականություն ==
Սոփերք հայկականք, մաս 6, Վնտ., 1853։ Հովհաննիսյան Ա.Գ., Դրվագներ հայ ազատագրական մտքի պատմության, գիրք 1, Ե., 1957։
Ուգլովկա (քաղաքատիպ ավան, Օկուլովսկի շրջան)

Ուգլովկա (ռուս.՝ Угловка), քաղաքատիպ ավան Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2010 թվականին գրանցված տվյալներով կազմում էր 3024 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կեինա (Էստոնիայի շրջան)

Անվան այլ կիրառումների համար տե՛ս՝ Կեինա (այլ կիրառումներ)Կեինա շրջան (էստ․՝ Käina vald), շրջան Էստոնիայի Հիյումաա նահանգում։ Շրջանի կենտրոնն է Կեինա գյուղական ավանը։


== Բնակչություն ==
2006 թվականի տվյալներով շրջանում բնակվում էին 2180 մարդ։ Բնակչության խտությունը շրջանում կազմում էր 11,72 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը Archived 2020-01-29 at the Wayback Machine. (էստոներեն)
Մեծ Կիրկիլա (գետ)

Մեծ Կիրկիլա (գետ) (ռուս.՝ Большая Кыркыла (река)), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սարասա ձախ ափով՝ 23 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100007593
Հիդրոլոգիական ուսումնասիրությունների կոդը - 115100759
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Թավլա (այլ կիրառումներ)

Թավլա անվանումը կարող է ունենալ հետևյալ կիրառումները․

Թավլա - գյուղ Արևմտյան Հայաստանում, Էրզրումի վիլայեթի Բայազետի գավառում,
Թավլա - գյուղ Արևմտյան Հայաստանում, Էրզրումի վիլայեթի Դիադինի գավառակում։
Փախի գավառակ

Փախ, գավառակ Արևմտյան Հայաստանում, Խարբերդի վիլայեթի Դերսիմի գավառում։ Կենտրոնը Փախ գյուղաքաղաքն էր։


== Պատմություն ==
Ուներ կիսահպատակ բնակչություն, որն ուներ սեփական զորք։


== Վարչական բաժանում ==
XIX դարի վերջին գավառակն ուներ 40-45 հայաբնակ և 3 քրդաբնակ գյուղեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Պոլեսիայի շրջան (Կիևի մարզ)

Պոլեսիայի շրջան (ուկրաիներեն՝ Поліський район), շրջան Ուկրաինայի Կիևի մարզում։
Ստեղծվել է 1957 թվականին։ Վարչական կենտրոնը՝ Կրասյատիչի։


== Աշխարհագրություն ==
Շրջանի տարածքի մակերեսը կազմում է 1288 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 7572 մարդ։ Բնակչության խտությունը կազմում էր 5,88 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Տուղտ դեղատու

Տուղտ դեղատու (լատ.՝ Althea officinalis), տուղտազգիների ընտանիքին պատկանող դեղաբույս։


== Նկարագրություն ==
Առանցքային, երկար, 50 սմ երկարությամբ արմատով, կարճ հաստ կոճղարմատով մազապատ մեղրատու գեղազարդային բազմամյա խոտաբույս է։ 60-200 սմ բարձրությամբ ցողունների վերին մասը ճյուղավոր է, գորշականաչավուն։ Սղոցաեզր, թավոտ, հերթադիր տերևները ունեն երկար կոթուններ։ Միջին և ստորին տերևները 3-5 բլթակավոր են, իսկ վերինները՝ ամբողջական։ Կարճ ծաղկակոթերով խոշոր, բաց վարդագույն, հնգանդամ ծաղիկները խմբերով աճում են վերին տերևների անութներում։ Մանուշակագույն առէջների առէջաթելերը խողովակաձև միաձուլված են։ Պտուղները կազմված են սկավառակաձև սերմնիկներից, որոնք հասունանալիս առանձնանում են։


== Տարածվածություն ==
Աճում է ստորին լեռնային գոտու աղակալած մարգագետիններում, գետերի և առուների ափերին։ Հանդիպում է Արարատի և Արմավիրի մարզերում, Երևանում։


== Նշանակություն ==
Բուժական նպատակներով օգտագործում են տուղտի արմատները, տերևներն ու ծաղիկները, որոնք պարունակում են մեծ քանակությամբ լորձանյութեր, օսլա, եթերային յուղեր և ճարպային յուղեր, վիտամիններ, կարոտին և այլն։ Բույսի տերևների ու ծաղիկների տաք թուրմն որպես հանգստացնող և փափկացնող միջոց գործածում են լնդերի, բերանի խոռոչի, նշագեղձերի, կոկորդի բորբոքումների և տրախեիտների բուժման համար։ Տուղտի արմատներից պատրաստում են օշարակ, որը վաճառում են դեղատներում։


== Ծանոթագրություններ ==
Հարդեման շրջան (Տեխաս)

Հարդեման շրջան (անգլ.՝ Hardeman County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 1.800 կմ² է։ 2000 թվականին բնակչության թիվը կազմում էր 4724 մարդ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 4139 մարդ։ Շրջկենտրոնն է Քուանահ (անգլ.՝ Quanah) բնակավայրը։
Հարդեման շրջանը մտնում է Տեխասի 46 շրջանների թվի մեջ, որտեղ գործում է «չոր օրենք»-ը կամ սահմանափակված է ալկոհոլային խմիչքների վաճառքը։ 


== Պատմություն ==
Հարդեման շրջանը պաշտոնապես կազմավորվել է 1858 թվականին և վերակազմավորվել 1884 թվականին։ Շրջանն իր անունը ստացել է նորաբնակ, փաստաբան և քաղաքական գործիչ երկու եղբայրներ Բեյլի և Թոմաս Ջոնս Հարդեմանների պատվին, ովքեր մասնակցել են Տեխասի անկախության հռչակագրի մշակմանը և ճանաչմանը։


== Աշխարհագրություն ==
ԱՄՆ վիճակագրության բյուրոյի տվյալներով Հարդեման շրջանի ընդհանուր մակերեսը կազմում է 1805 կմ², որից 1801 կմ²-ն զբաղեցնում է ցամաքը, իսկ 4 կմ²-ն կամ 0,23 %-ը՝ ջրային տարածքները։


=== Հարևան շրջաններ ===
Հարմոն շրջան (հյուսիս)
Ջեքսոն շրջան (հյուսիս-արևելք)
Ուիլբարգեր շրջան (արևելք)
Ֆորդ շրջան (հարավ)
Քոթլ շրջան (հարավ-արևմուտք)
Չիլդրիս շրջան (արևմուտք)


== Բնակչություն ==
2010 թվականի դրությամբ բնակչության թիվը կազմում էր 4139 մարդ։ Բնակչության խտությունը կազմում էր 2 մարդ/կմ²։
Բնակչության թիվը 2000 թվականի դրությամբ կազմում էր 4724 մարդ։ Առկա էր 1943 տնային տնտեսություն և 1319 ընտանիք։ Բնակչության խտությունը կազմում էր 3 մարդ/կմ²։ Հաշվվում էր 2358 բնակելի շինություն՝ 1 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 85,41 %, սևամորթներ կամ աֆրոամերիկացիներ – 4,83 %, բնիկ ամերիկացիներ (հնդկացիներ) – 0,76 %, ասիացիներ – 0,30 %, այլ ռասաների ներկայացուցիչներ – 7,09 %, երկու կամ ավելի ռասաների ներկայացուցիչներ – 1,61 %: Իսպանախոսները կամ լատինոամերիկացիները կազմում են բնակչության 14,50 %-ը (անկախ ռասայից)։
Բնակչության տարիքային կազմը հետևյալն էր՝ 25,40 % - մինչև 18 տարեկան, 7,50 % - 18-24 տարեկան, 22,60 % - 25-44 տարեկան, 24,30 % - 45-64 տարեկան և 20,20 % - 65 և ավելի բարձր։ Շրջանի բնակչի միջին տարիքը 41 տարեկան է։ Յուրաքանչյուր 100 կնոջը բաժին է ընկնում 89,40 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 85,20 տղամարդ։
Բնակչության աճի դինամիկան ըստ տարեթվերի․


== Ծանոթագրություններ ==
Պեգնիցի Լաուֆ

Պեգնիցի Լաուֆ (գերմ.՝ Lauf an der Pegnitz), կոմունա Գերմանիայում՝ Բավարիա երկրամասի Նյուրնբերգ շրջանում։
Ենթարկվում է Միջին Ֆրանկոնիա վարչական օկրուգին։ Բնակչությունը կազմում է 26 127 մարդ (դեկտեմբերի 31, 2010)։ Զբաղեցնում է 59,80 կմ² մակերես։ Պաշտոնական կոդ՝ 09 5 74 138։


== Ծանոթագրություններ ==


== Արտաքին հղումներ ==
Պաշտոնական կայք
Էկոլոգիական աղետ

Էկոլոգիական աղետ, կենդանի օրգանիզմների ոչնչացման պատճառով բնական համակարգերի անդառնալի փոփոխություն, բնության և հասարակության միջև հանկարծակի կամ ժամանակի ընթացքում առաջացող կտրուկ փոփոխություն, որն առաջացնում է բնական և սոցիալական համակարգերի անկայունություն կամ կայունությանը սպառնացող իրավիճակներ։ Աղետալի իրավիճակներ կարող են առաջանալ բնական (երկրաշարժեր և այլն) և տեխնածին (էներգետիկ և այլն) պայթյունանման աղետների հետևանքով կամ երկարատև էկոլոգիական ճգնաժամի ձևով (շրջակա միջավայրի աղտոտում և բնական ներուժի քայքայում)։ Տարբերում են տեղային (ընդգրկում են առանձին տեղամասեր), տարածաշրջանային (մեծ տարածքներ) և խոշորամասշտաբ (ամբողջ մայրցամաքներ կամ երկրագունդը) էկոլոգիական աղետներ։
Էկոլոգիական աղետ է նաև բնական անկանոնությունը, որը հաճախ առաջանում է բնության վրա մարդահարույց գործոնների ազդեցությամբ և զանգվածաբար ոչնչացնում բույսերն ու կենդանիները, պատճառում տնտեսական և մարդկային զգալի կորուստներ։ Օրինակ՝ հրաբխային ժայթքումները, երաշտները, երկրաշարժերը, արդյունաբերական ձեռնարկությունների (քիմիական գործարաններ, ատոմակայաններ) կամ տեխնիկական սարքերի վթարները հանգեցնում են շրջակա միջավայրի աղտոտման, տնտեսական վնասի, կենդանի օրգանիզմների, երբեմն էլ մարդկանց մահացության։


== Դասակարգում ==
Աղետները կարող է լինել լոկալ և գլոբալ. 

լոկալ էկոլոգիական աղետը բերում է մեկ կամ ավելի տեղային էկոհամակարգերի ոչնչացման
գլոբալ էկոլագիական աղետը հիպոթետիկ իրադարձություն է, որը հնարավոր է էկոլոգիական համակարգերի, կենսոլորտի վրա արտաքին կամ ներքին ազդեցությունների կամ ազդեցությունների հաջորդականության թույլատրելի մակարդակի գերազանցման դեպքում (օրինակ` միջուկային ձմեռ)։


== Խոշոր էկոլոգիական աղետների օրինակներ ==
ԽՍՀՄ Չեռնոբիլյան աղետ` Ուկրաինայի, մասամբ նաև Ռուսաստանի և Բելոռուսիայի տարածքի ճառագայթային աղտոտվածություն
Վթար Սևեզոյի (Իտալիա) քիմիական գործարանում
Ցիանական միացությունների արտանետում Բհոպալում, Հնդկաստան
Խմելու ջրի վարակում, Բանգլադեշ, Հնդկաստան
Արալյան ծովի ոչնչացում`ծովի անհետացում
СО2 գազի կոնցենտրացիայի ավելացում օդում`գլոբալ տաքացում և կորալների ոչնչացում
1970 թվականի Կանադական էկոլոգիական աղետ en:Ontario Minamata disease
2010 թվականին էկոլոգիական աղետ Հունգարիայում` ալյումինի գործարանում ամբարտակի փլուզում, որի հետևանքով տարածքի հարյուրավոր հեկտարներ, ինչպես նաև Դանուբը և նրա վտակները լցվեցին «կարմիր նստվածքահանքով»
Մեքսիկական ծոցում Deepwater Horizon նավթային հարթակի պայթյուն
ԱՄՆ-ի բնապահպանական պատերազմը Վիետնամի դեմ


== Արտաքին հղումներ ==
biotic-regulation.pl.ru
Լուբումբաշի

Լուբումբաշի (ֆր.՝ Lubumbashi, մինչև 1966 թվականը՝ Էլիզաբեթվիլ), Կոնգոյի Դեմոկրատական Հանրապետության երկրորդ խոշորագույն քաղաքը, Վերին Կատանգա նահանգի վարչական կենտրոնը (1971 թվականից մինչև 1997 թվականը նահանգը կոչվել է Շաբա)։ Պղնձի արդյունահանման և ձուլման կենտրոն։ Բնակչությունը՝ 1 786 397 մարդ (2012)։

Բելգիական գաղութարարների և գործարանների առկայությունը տարածաշրջանում պայմանավորված է պղնձի հանքավայրերով և Հարավային Աֆրիկայում երկաթուղու շինարարությամբ։ Երկաթուղին Կոնգոյի սահմանին (ներկայիս Զամբիայի կողմից) մոտեցել է 1908 թվականին և ապագա քաղաք է հասել 1910 թվականի սեպտեմբերի 27-ին, իսկ հարևան «L’Etoile du Congo» («Congo Star», «Կոնգոյի աստղ», նախկինում՝ Կուլուկուլուկու (Kalukuluku) հանքին՝  հոկտեմբերի 1-ին։ Համապատասխանաբար 1910 թվականի սեպտեմբերի 1-ին բելգիական գաղութային իշխանություններն այդ ժամանակ Լուբումբաշի գետի ափին կառուցվող նոր քաղաքը հայտարարել են Կատանգա նահանգի մայրաքաղաք։ Քաղաքը կոչվել է Էլիզաբեթվիլ ի պատիվ Էլիզաբեթ Բավարացու (1876-1965)՝ դրանից կարճ ժամանակ առաջ թագադրված Ալբերտ I-ի կնոջ։ Էլիզաբեթն Ալբերտի հետ այցելել են այդ վայրերը 1909 թվականին՝ Ալբորտի հորեղբոր մահանալուց և նրա գակալաությունից ընդամենը մի քանի ամիս առաջ։
Իր ներկայիս անվանումը, որը հիմնված է քաղաքի մոտ հոսող գետի անվան վրա, բնակավայրն ստացել է 1966 թվականին՝ համաձայն նախագահ Սեսե Սեկո Մաբուտուի քաղաքականության, որը նպատակ ուներ վերադառնալ Կոնգոյի սկաբնական անվանումներին։ Գետի անվանումը իր հերթին ծագում է bumba բառից, որը նշանակում է «կավ» բեմբա տեղական լեզվով և ազգակցական այլ լեզուներով։
Լուբումբաշին երկաթուղային հանգույց  է (չնայած երկաթուղիները վատ վիճակում են)։ Այստեղ կա միջազգային օդանավակայան։
Քաղաքն ունի համալսարան, Կենտրոնական Աֆրիկայի արդյունաբերության զարգացման հետազոտությունների կենտրոն, Աֆրիկյան լեզուների ուսումնասիրության և ազգագրության կենտրոն։
Զարգացած են պղնձաձուլությունը, տեքստիլ, քիմիական արդյունաբերությունները։


== Կլիմա ==
Ստեփանոսի և Պետրոսի խաչքար (Դարի գլուխ, Գավառ)

Ստեփանոսի և Պետրոսի խաչքար, գտնվում է Հայաստանի Գեղարքունիքի մարզի Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվող Սուրբ Ստեփանոս մատուռի գերեզմանոցի արևմտյան մասում՝ ժայռաբեկոր պատվանդանին։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.1/2.1.24)։


== Տեղադրություն ==
Խաչքարն կանգնեցված է Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվո Սուրբ Ստեփանոս մատուռի գերեզմանոցի արևմտյան մասում, ժայռաբեկոր պատվանդանին։


== Վիմական արձանագրություն ==
Խաչքարը քիվին և շրջանի մոտ առկա է 3 տող վիմական արձանագրություն.

ՍԲ ԽԱՉՍ ԲԱՐԷԽԱԻՍ ԸՍՏԵՓԱՆՈՍԻՆ ԵՒ ԵՂԲԱԻՐՆ ՊԵՏՐՈՍԻՆ
ԹՎ
ՋՁԵՀամաձայն արձանագրության խաչքարը կանգնեցվել է 1536 թվականին՝ Ստեփանոսի և Պետրոսի հիշատակին։


== Տես նաև ==
Պարոն Թաճումի խաչքար (Դարի գլուխ, Գավառ)
Շաղուպաթ աղու խաչքար (Դարի գլուխ, Գավառ)
Գոհարի խաչքար (Դարի գլուխ, Գավառ)
Ովանես իրիցի խաչքար (Դարի գլուխ, Գավառ)
Պարոն Շահնազարի խաչքար (Դարի գլուխ, Գավառ)


== Ծանոթագրություններ ==
Իվան Սուսանին

Իվան Սուսանին (ծննդյան թվականն անհայտ է – 1613), XVII դարում լեհական զավթիչների դեմ ռուս ժողովրդի ազատագրական պայքարի հերոս, գյուղացի։


== Սխրանքի պատմություն ==
1612–1613 թթ.-ի ձմռանը լեհական շլյախտայի մի ջոկատ Սուսանինին վերցրել է իբրև ուղեցույց Դոմնինո գյուղ գնալու համար, որտեղ գտնվում էր ցար ընտրված Միխայիլ Ֆեոդորովիչը։ Սուսանինը դիտավորյալ մոլորեցրել է ջոկատը անանցանելի ճահճոտ անտառում, որի համար տանջամահ է արվել։


== Հիշատակ ==
Սուսանինի մասին հիշողությունը պահպանվել է ժողովրդական բանավոր զրույցներում և ավանդություններում։ Նրա սխրագործությունն արտացոլված է գեղարվեստական գրականության մեջ և Միխայիլ Գլինկայի «Կյանքը հանուն ցարի» («Իվան Սուսանին») օպերայում։
Կոստրոմայում կանգնեցված է Սուսանինի հուշարձանը։


== Պատկերասրահ ==
Գամալիևկա (գյուղ, Լոխովիցայի շրջան)

Անվան այլ կիրառումների համար տե՛ս՝ ԳամալիևկաԳամալիևկա (ուկրաիներեն՝ Гамаліївка), գյուղ Ուկրաինայի Պոլտավայի մարզի Լոխովիցայի շրջանում։
2001 թվականի տվյալներով Գամալիևկա գյուղում բնակվում էր 388 մարդ։ Բնակավայրը զբաղեցնում է 172 կմ² տարածք։ Բնակչության խտությունը կազմում էր 2260 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(8398) Ռուբիա

(8398) Ռուբիա (անգլ.՝ Rubbia), աստերոիդ աստերոիդների հիմնական գոտում։ Հայտնաբերվել է 1993 թվականի դեկտեմբերի 12-ին Ֆարրա դ'Իսոնզո աստղադիտարանի կողմից Ֆարրա դ'Իսոնզոյում։
Միջին հեռավորությունը Արեգակից կազմում է 2,32457 ա. մ., առավելագույնը մոտենում է 1,9387 ա. մ. հեռավորության վրա և հեռանում 2,7104 ա. մ.։ Արեգակի շուրջ մեկ ամբողջական պտույտ է կատարում 1294,53 երկրային օրվա ընթացքում, իր ուղեծրով շարժվելով միջինում 0,278093 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8398) Ռուբիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հարություն Մինասյան (այլ կիրառումներ)

Հարություն Մինասյան անունը կարող է վերաբերել հետևյալ անձանց.

Հարություն Մինասյան (հոգեբույժ),  հայ բժիշկ, հոգեբույժ։
Հարություն Մինասյան (վիրաբույժ), հայ խորհրդային վիրաբույժ։
Հարություն Մինասյան (դերասան), հայ գեղանկարիչ, դերասան, թատերական քննադատ։
Հարություն Մինասյան (մարզական մեկնաբան, դերասան), մարզական մեկնաբան, դերասան։
Կոսյու

Անվան այլ կիրառումների համար տե՛ս՝ Կոսյու (այլ կիրառումներ)Կոսյու (甲州市), քաղաք Ճապոնիայի Յամանասիի պրեֆեկտուրայում։ Տարածքը՝ 264.01 կմ², բնակչությունը՝ 32 221 մարդ (2014 թ. օգոստոսի 1), խտությունը՝ 122,04 մարդ/ քառ. կմ


== Աշխարհագրական դիրք ==
Քաղաքը գտնվում է Ճապոնիայի Հոնսյու կղզու Յամանասիի պրեֆեկտուրայի Տյուբու շրջանում։ Նրան սահմանակից են Օցուկի, Յամանասի, Ֆուէֆուկի, Տիտիբու քաղաքները և Կոսուգե, Տաբայամա գյուղերը։